El departament de Comerç i Mercats presenta la seua nova estratègia de promoció
10 de juny 2024

![](/media/o4bj3i2g/img_1769-c.jpg?width=850&height=566.6666666666666)

La delegació de Comerç i Mercats ha presentat hui la seua nova estratègia de promoció del comerç local. Hi han assistit l'alcalde de Sagunt, Darío Moreno, i la regidora de Comerç i Mercats, Natalia Antonino; així com els representants de les associacions de comerciants locals.

L'estratègia que, a més de renovar la imatge corporativa «**fresca, memorable i representativa de tots els comerços i llocs de venda de la ciutat»,** es compon d'un espot publicitari, campanyes publicitàries, dinamització de carrers i mercats, sortejos, promocions, tallers, animacions i material de senyalística en els punts de venda, a més de productes com bosses reutilitzables i paper laminat per a productes frescos. Amb esta nova imatge, es pretén posar en valor el comerç local, ja que proveïx de productes de qualitat, de temporada i de proximitat, a més de mantindre amb vida els barris, carrers i places.

![](/media/pyspu4xt/img_1775-c.jpg?width=850&height=566.6666666666666)

Un any més, es posaran en marxa les campanyes d'estiu, tardor i Nadal, entre altres, on es buscarà «**atraure nous públics als mercats i als comerços locals**», ha destacat la regidora de Comerç i Mercats, Natalia Antonino. També ha animat la ciutadania a «**conéixer la campanya en el Portal del Comerciant de l'Ajuntament de Sagunt i ajudar-nos amb la seua difusió**». Finalment, la regidora ha agraït als representants de les associacions de comerciants locals pel suport en la difusió i promoció de tot el treball que fa l'Ajuntament i les associacions en la dinamització del comerç local.

Més endavant, es comptarà amb ambaixadors per als comerços i mercats, els quals s'aniran presentant al llarg de l'any.

![](/media/pmpncq5c/img_1811-c.jpg?width=850&height=604.9549549549549)

*   [](http://www.facebook.com/sharer.php?u=https://aytosagunto.es/va/actualitat/el-departament-de-comerc-i-mercats-presenta-la-seua-nova-estrategia-de-promocio/ "Facebook")
*   [](http://twitter.com/share?url=https://aytosagunto.es/va/actualitat/el-departament-de-comerc-i-mercats-presenta-la-seua-nova-estrategia-de-promocio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-de-comerc-i-mercats-presenta-la-seua-nova-estrategia-de-promocio/ "Linked In")
*   [](mailto:?body=https://aytosagunto.es/va/actualitat/el-departament-de-comerc-i-mercats-presenta-la-seua-nova-estrategia-de-promocio/)